50 mest attraktive gaming-karakterer

Har du nogen sinde spekuleret over, hvem der er de mest attraktive karakterer fra spiltitler? Nej? Men det har AI naturligvis. Eller rettere; det har en flok kække medarbejdere hos onlinespilmagasinet 1337 Games, der har fået hjælp fra kunstig intelligens til at lave en ret omfattende liste.

Ja, kunstig intelligens kan i sandhed bruges til mange ting.

Ved at bruge data fra et AI-baseret vurderingsværktøj, der evaluerer individers tiltrækningskraft ved at analysere ansigtstræk gennem et neuralt netværk, rangeres 50 gaming-karakterer efter tiltrækningskraft og tildeler dem en score ud af ti.

“Selv om videospil primært spilles for deres narrativ og underholdningsværdi, er det velkendt, at karaktererne også er designet med æstetik i tankerne for at appellere til publikum – hvor nogle klart gør det mere succesfuldt end andre,” skriver spilmagasinet.

Manon, fra kampspillet Street Fighter 6 fra 2023, rangerer som den mest attraktive karakter med en gennemsnitlig “skønhedsscore” på 9,67 ud af ti.

Manon fra Street Fighter 6 vurderes af AI til at være den mest attraktive gaming-karakter.

Andenpladsen besættes af Frey Holland, fra RPG’en Forspoken, som har en gennemsnitlig attraktivitetsscore på 9,34. Først på tredjepladsen finder vi ikoniske Lara Croft fra Tomb Raider, der opnår en skønhedsscore på 9,31.

Først på fjerdepladsen finder vi den første gaming-karakter af hankøn, nemlig Dreamweaver fra Overwatch. Noget tyder på, at programmørerne er bedre til at skabe attraktive kvindelige karakterer. Sidstepladsen besættes i øvrigt af Joel Miller fra spillet The Last Of Us, der også er lavet som tv-serie.

50 mest attraktive gaming-karakterer